section_heading: Natjecateljski sustav
paragraph_text: Natjecateljski sustav određen je u prosincu 1918. godine. U I. razredu natjecalo se 5 momčadi koje su dvokružnim natjecateljskim sustavom (pobjeda = 2 boda, neodlučeno = 1 bod, poraz = bez bodova) međusobnim utakmicama odlučivali o prvaku Zagreba. Utakmice odigrane na jesen 1918. godine u Drugom ratnom prvenstvu Zagreba priznate su kao utakmice jesenskog dijela sezone 1918./19. Prvenstvo je završeno 6. srpnja 1919. godine